Bulgaria

Bulgaria（保加利亞）

## Takaray a sowal(概要)
Pawciyaliya Kapolongan-Kitakit(Pawciyaliya a sowal:*Република България*; Latin a tilid:*Republika Bŭlgariya*; Kuwaping a sowal:保加利亞共和國,通稱保加利亞). O itiraay i katimol no sakawali no Yoropa a Parkan-Pecihan-Kanatal a kitakit. Malafiyaway ato Romaniya, Sayrwiya, Ka’amisay-Maciton , Kitisiya ato Torki, i sakawali misi’ayaway to Kahetinay-Riyar(Ikiris a sowal:*Black Sea*; Kuwaping a sowal:黑海). 

O Sofia(索菲亞) ko Siyoto.katomirengan no kitakit a romi’ad(國家紀念日).Pihiratengan no kitakit a romi’ad i sakatolo 3 a romi’ad.O Sawara’an no kitakit anini i ci Roymen Ratifo( ''Rumen Radev'';魯門·雷得夫), patirengan a romi’ad i 2017 a miheca saka 1 folad saka 22 a romi’ad. 

## Kaitiraan (地理位置)
Itini i 43 00 N, 25 00 E, noYoropi ko Bulgaria(保加利亞).Polong no sekalay i 110,879 sq km “saka 105 ko rayray no ngangan. O sekalay no sera i, 108,489 sq km, no nanom a sekalay i, 2,390 sq km Polong i 7,144,653 ko tamdaw.

sera(土地) Masakilac ko sera o malo kakaomahen(農業) a sera 46.90%, Malo no kilakilangan(林業) a sera 36.70%, malo no roma to a sera 16.40%.

## '''Rikisi'''(歷史)
O saka’amis a kaitiraan no Pawciyaliya anini malecad o Sakawali no Mosiya(Latin a sowal:Moesia; Kuwaping a sowal:默西亞)ito’asan ho, roma sa i,o sakatimol no aniniay Pawciyaliya malecad o saka’amis no Soloysi(Pawciyaliya a sowal:*Тракия*; Torki a sowal:*Trakya* ; Kuwaping a sowal:色雷斯) ito’asan ho.

O liteng a finacadan no Pawciyaliya i, o Soloysi-Tamdaw(Ikiris a sowal:*Thracians* ;Latin a sowal:*Thraci*). I tiya i’ayaw latek iikor no sakacecay miheca naikoranni Yiso, ona pala itini malapecih no Roma-Hotian Kitakit, malalikel to Soloysi-Sakowan ato Mosiya-Sakowan. To ikor to o Pacantin-Hontian Kitakit komidotocay. 

### '''Sakacecay a Micowatay Hontian-Kitakit'''(第一帝國)
Sakaenem sici sa’aloman sa ko tayniay a Slafo-Tamdaw, ato mamang a mikeridan ni Aspaluhe (Pawciyaliya a sowal:*Аспарух*; Kuwaping a sowal:阿斯巴魯赫) nani ka’amisay lilis no Kohetingay-Riyar ato ka’amisay Kawciyaso maforaw tayra i Misiya , macamamol ato o Tocie ko sowal a Pawciyar-Tamdaw, onini ko lalengawan no Pawciyaliya-Tamdaw.

I aikor ni Yiso 681 miheca, Aspoluko-Kitakit malowid nira ko Honti no Paycantin ci Casitinni sakatosa( Sila a sowal:*Ιουστινιανός Β' ο Ρινότμητος;*Kuwaping a sowal:查士丁尼二世;

ocimil a ngangan:makelacay ko ngoso a tamdaw:被剜鼻者), matatilid to kakaketonan, malaheci maala ko sakatimol no Tonaw-‘alo ato saka’misay etal no Parkan lotolotokan no Paycantin, patireng to Pawciyaliya-Hontian Kitakit(latek nani 681 tahira i 1018 miheca ). Sanoyanan sa to tolo so’ot ko mihecan o sakakaay a Misiikeday-Hontian kitakit ko Pawciyaliya,o ‘icel no Pawciyaliya ma’edengay mamatoktok ato Paycantin,kinapinapina to sapico’ecoaw to tata’angay niyaro’ no Paycantin ko sofitay no Pawciyaliya.

Onini to ko sakalalood no Paycantin ato Pawciyaliya. I 755 miheca, o saeawa’an no Pawciyaliya ci Cielice mi’eco to Paycatin, malowid no honti no Paycantin ci Cinstantin sakalima(Sila a sowal:Κωνσταντίνος Ε΄;Kuwaping a sowal:君士坦丁五世) ko Pawciyaliya,itiya sato 759 ato 763 miheca tokitok sa mapidah. Itira sato i 767 miheca matatilid to Sakarihaday-Kakaketonan.

889 miheca, o kalali’aca ko lalengatan a miliyaw heca amalalood. 984 miheca, o sawara’an no Pawciyaliya ci Simiang sakacecay(Pawciyaliya a sowal( Pawciyaliya a sowal:*Симеон I Велики* ; Kuwaping a sowal:西美昂一世)pakalowid to sofitay no Sila. I 913 miheca ona ci Simiang sakacecay patedo sa a milekal a mala Safang(*Цар; 沙皇),* keriden ningra ko sofitay miraod tangasa i Cinstantinpaw,cowa ho kalalood o patalaw aca, mapatangic ko Pacantin a matatilid to kakaketonan, adihay ko nipafelian no Paycantin a dafong , adihay ho koni afasan a sapakining.

Itira sato i 981 miheca, o honti no Paycantin ci Pasir sakatosa(Sila a sowal:*Βασίλειος*;Latin a sowal:*Basileios*; Kuwaping a sowal:巴西爾二世) sapicowataw to Pawciyaliya, malowid no honti no Pawciyaliya ci Samur(Самуил; 薩穆爾) i ngata no Sofiya. I 986 miheca micowat ko honti no Pawciyaliya ci Samur to Tisaliya, toker han no honti no Paycantin ci Pasir sakatosa.

Tahira to i 1072 miheca,o wawa to no wawa no Samur ci Kangstantin-Pocin patedo sa tomireng malahonti, ci Pitoro sakatolo, patokitok ho a mitoker to Paycantin.

### '''Sakatosa a Micowatay Hontian-Kitakit'''(第二帝國)
1185 miheca,ca Pitoro saka sepat aci Yfan-Asin sakacecay malikaka mikeridan to Pawciyaliya a tamdaw miliyaw 

milood, ptireng to dakatosa a Pawciyaliya Hontian-Kitakit. Mitangic to Paycantin i 1187 miheca to pihai to pisiiked no Pawciyaliya. Tahira sato i saka13 sici, cemahad to ko tili’etanan, matongal ko kaahdihay no niyaro’. O honti ci Yfan-Asin sakatosa, isakakaay to ko kacemahd no kitakit, sakakahaday ko pala no kitakit, katimol tahira i Soloysi, isaka’etip ato sakawali tangasa i riyar.

 Yo mapatay to ko honti ci Yfan-Asin sakatosa, malikelon to ko ’icel no kitakit. 1242 miheca, o kakeridan no sofitay no Monko-Hontian kitakit ci Pato hakelong nira ko sofitay mihidefong to pala no Pawciyaliya, I 1258 miheca tekop sato ko Pawciyaliya a kitakit. Oya sa Paycantin midongdong a mi’eco to Pawciyaliya, mi’afas to Anciyarusi-Minato ato Maysaimupoliya-Minato.

Itiya sato i 1277 miheca, o cecay mikapotay a kitakit no Monko oya Cincahan-Kitakit( Ikiris a sowal: *Golden Horde*; Monko a sowal:*Алтан Орд*;*Altan Ord* ;Kuwaping a sowal:欽察汗國) midefong i saka’amis no Pawciyaliya, tona a mihecaan patokeled sa ko Paucantin a mi’eco to Tinofa, nikawrira, malowid. 1330 miheca, malamikotoday a kitakit ko Pawciyaliya no Saywirwiya, nika cakahalafin mapapecihpecih mala pinapina a mamangay kitakit. 

### '''O pikowan no micowatay a Otoman-Hontian Kitakit'''(鄂圖曼帝國統治)

I ikor no Kosofo-Lalood(Saywirwiya a sowal:*Косовски бој或Бој на Косову;* Kuwaping a sowal:科索沃戰役) I 1389 miheca ato Nikopaw-Lalood [1]( Pawciyaliya a sowal:*Битка при Никопол、Bitka pri Nikopol*; Torki a sowal:*Niğbolu Savaşı* )I 1396 miheca, matekop a malahedaw ko Nikisiiked no sakatosa a Pawciyaliya-Hotian Kitakit, malocecay a nikowanan no Otoman-Torki Hotian-Kitakit. Itira to i ikor no saka 19 sici, o nipikerid ni Wasir-Lifusici (Pawciyaliya a sowal:*Васил Левски*) ta malaliyad heca ko pidemak to sakapisiikedan no Pawciyaliya. Toyanan nornor sato a malikelon ko ’icel no Otoman-Hontian Kitakit, itira to ko pisa’imer no Pawciyaliya a mipaco’ay, tahitkeda to pitoker no Torki safitay a ma’enec, patodeled sa ko Honti no Rosiya a milood to Otoman, mitedal to roray no Slafo-Salikaka saan, ikor tona lalood matatilid to「Polin-kakaketonan」(Toic a sowal:*Berliner Kongress*)[2] pakaala ko Pawciliya to Niyah-Pikowan, patireng to safatad sanay ho a Misiikeday Pawciyaliya- Hontian-Kitakit [3]( Pawciyaliya a sowal:*Царство България*; Roma a tilid:*Tsarstvo Bulgaria*; Kuwaping a sowal:保加利亞王國). Tahira to i 1885 miheca nga’ simsim hato ko matatodongay a tamdaw a mala no niyahan a honti, itini to ka kalaheci no kitakit a malacecay.

### '''Pawciyaliya Hontian-Kitakit a mihecahecaan''' (保加利亞王國時期)
Ira ko pidama no Rosiya ato Ci’icelay-Kitkitakit tamanga’ay nornor sato ko Pawciyaliya Hontian-Kitakit miliyas to pikowan no Otoman, tangasa i 1908 miheca malahontian kitakit, i ikor no Parkan-Lalood, o Pawciyaliya, Saywirya, Kahetingay-Lotok kitakit, ato Sila cifaloco’ to sapipecihaw to sera no Torki itira i Yoropa.

Itiya i sarakarakat ho no sakacecay Lalood no Hekal, cifaloco’ ko Pawciyaliya to sapipaco’ay, I 1915 miheca mikapot to Nipatekoan-Kitakit(Toic a sowal:*Mittelmächte* ;Kuwaping a sowal:同盟國), tangsolsol sa malacafay ato Toic-Hontian kitakit ato Awsyong-Hontian Kitakit mi’eco to Sayrwiya, to ikor micowat ho to Romaniya. Yo miliyas sato ko sofitay no Toic, o sakakaay to ko sofitay no Pawciliya, sanga’ay sa ko aro’ no sofitay no Pawciyaliya tahira i 1918 miheca malepon to kona Sakacecay Hekalay-Lalood.

I sarakarakat ho no Sakatosa Hekalay-Lalood, o Nacui-Toic(Toic a sowal:*Nationalsozialistische Deutschland*; Kuwaping a sowal:納粹德國;第三帝國) ato Itali Hontian-Kitakit masasowal (Ikiris a sowal:*arbitration award; Kuwaping a sowal:*維也納仲裁裁決) a midama to Pawciyaliya mi’afas a patikor to Nantopoloka.

1941 miheca saka 3 folad saka 1 romi’ad, ira ko pasitiraay i Toic a Congli no Pawciyaliya ci Pokotan Filofo mipangangan i『Kakaketonan no Toloay Kitakit』(Ikiris a sowal:*Tripartite Pact;* Kuwaping a sowal:德意日三國同盟條約) to pipaheci a mikapot to「Tokodan-Kitakit」(Ikiris a sowal:*Axis power*;Toic a sowal:*Die Achsenmächte*;Kuwaping a sowal:軸心國). Yo milood sato ko Toic to Nanslafo, mipadang ko sofitay no Pawciyaliya to Toic, iikor to no kalaloodan cililam ko Pawciyaliya to kakahaday a pala no Nanslafo-Maciton itira no Sila alalood, pakapi’eco ko Pawciyaliya to Sa’etipay-Seloysi a pala no Sila.

Itira i 1941 miheca saka 12 folad saka 12 romi’ad, mitakaw a mitefad to pakotang ko Dipon Cinco-Minato no Hawai, mitoor a milekal milood to Amirika. 

### '''Aniniay Rikisi''' (現代歷史)
Yo malepon sato ko Sakatosa-Lalood no Hekal, mapatatiko a maala koya Satimolan no Topoloka, nikawrira, itiraan i sakowan no Solin a miteli. 1946 miheca palasawad to Sawara’an-Faco no kitakit, patireng to Pawciyaliya Nikapolong-Kitakit (Pawciyaliya a sowal:*Народна Pепублика България,Narodna Republika Balgariya;*Kuwaping a sowal:保加利亞人民共和國), ci Koawrci-Titolofu-Mihailofu (Pawciyaliya asowal:*Георги Димитров Михайлов;*Kuwaping a sowal:格奧爾基·迪米特羅夫·米哈伊洛夫) ko sarakatay a malatapang no kitakit. 

## '''Sieci''' (政治)
O finawlan ko misinkiway to congtong no Pawciyaliya, 5 miheca ko kalacongtonan, manga’ay pararid to kinacecay. O congtong i,o sawara’an no kitakit ato sakakaay kakeridan no sofitay,o mikomoday a tamdaw to Sakarihaday no Kitakit a Pitenglan a Iinkay, ano awawaay ko sapisanga’ to rikec a ’icel, nikawrira ira ko ’icel a patiko to rikec i Pikaykian no Kitakit papiliyaw a masasowal a mifalic toya rikec, o Pikaykian no Kitakit o ’alomanay a pihai no kiing a mifelih toya mipatikoan no congton a rikec ta malaheci ko kapisanga’ tora rikec.

O Pikaykian-Nikapolongan Faco ko Pawciyaliya (Ikiris a sowal:*parliamentary republic;* Kuwaping a sowal:議會共和制). O Finawlan-Pikaykian(*Народно събрание*) a faco o Cecayay-Pikaykian-Faco, o polong no kiing ira ko 240 ko tamdaw, sepat ko mihecaan ko kalakiingan. 

O cecay a kasafelaw no sieci (centang) pakaala to 4% a satopa no misinkiway nga’ manga’ay mikapot i pikaykian. Ona pikaykian ira ko ’icel to sapisanga’ to rikec no kitakit, mihai to yosang a sakatayal a payso no sifo, milaleko to pisinkiw to congtong,misinkiw ato palasawad to kamaro’an no congli tapang no sifo, milekal to lalood, miketon to sowal to pihai to sofitay tayra i roma akitakit, mihai to kasasowal pakayni to kacacofelan a demak.   

2001 miheca saka 6 folad saka 17 romi’ad a tata’angay a sinkiw, oni keridan ni Simiyang-Sakatos(Pawciyaliya a sowal:Симеон II; Kuwaping a sowal:西美昂二世） a Polong-Kitakit-Tang pakaala to 42.7% a satopa no misinkiway. Ona ci Simiyang-Sakatos o sarikoray a hotnti, namisawad a malahonti o pakalowid to sinkiw a malasawrra’an no kitakit.

1995 miheca saka 12 folad, misinsi to sapicomodaw Yoropa-Lekatep(*European Union, EU*; 歐盟)[4]. 2004 miheca saka 3 folad saka 29 romi’ad, mikapot ko Pawciyaliya i Saka’amisay- Riyaran a Kakaketonan-Lekatep ( North Atlantic Treaty Organization, NATO;北大西洋公約組織). 2006 miheca saka 12 folad, mitoor to sowal no Citodongay to Demak no Yoropa-Lekatep, o kakeridan no Yoropa-Lekatep a kayki mihai to pikapot no Pawciyaliya i 2007 miheca saka 1 folad saka1 romi’ad.[5] Tahira to i 2007 miheca saka 1 folad saka 1 romi’ad laheci sato ko pikapot no Pawciyaliya i Saka’amisay- Riyaran a Kakaketonan-Lekatep ( North Atlantic Treaty Organization, NATO;北大西洋公約組織).[6]  

Itiya i 1990 miheca saka 7 folad saka7 romi’ad malaheci ko sowal to pipacarcar ho to pidemak to i patay no ciraraway a tamdaw, noyanan to i 1998 miheca saka 12 folad saka12 romi’ad palaheci hananay to a palasawad ko mipatayay a demak to ciraraway a tamdaw.   

**Kasasilsil no sakowan**(行政區劃)   

O kakahad no pala no Pawciyaliya i,iraay ko 110,910㎢, o tatapangan a tokai i Sofiya[1] [2](Pawciyaliya a sowal:*София*，Ronaan tilid:*Sofiya* ;Kuwaping a sowal:索菲亞) . o polong a tata’angay sakowan(州) ira ko 28 ko sakowan:

## '''Kaitiraan'''(地理)
Makalitosaay no Parkan-Lotolotokan(Pawciyaliya a sowal ato Sayrwiya a sowal:*Стара планина / Stara Planina;* 

*Kuwaping*巴爾幹山脈)ko Pawciyaliya, isaka’mis i,o Tonaw-’Alo Dafdaf, isakatimol i,o Soloysi-Dasdas. O katimol no saka’etip i, o Lotopi-Lotok, o kolokolol nona lotok o Musala-’apocok(Pawciyaliya a sowal:*Мусала*, Kuwaping a sowal:穆薩拉峰) nani tongroh no riyar ira ko 2,925m ko ’akawang, o sa’akawangay no Parkan-Pecih Kanatal(*Balkans;*巴爾幹半島). Pasiwali misi’ayaway to Kohetingay-Riyar(*Black Sea*; 黑海), o kalala’edan no Pawciyaliya ato Romaniya ko Tonaw ’Alo.

Ono Lafa’efa’ay a so’emetay a Karopaw Kakarayan ko Pawciyaliya a kitakit, isakwaliay a kakarayan masiwaray no Kahetingay Riyar, isaktimol masiwaray no Sifo’ay-Riyar(Ikiris a sowal:*Mediterranean Sea;* Kuwaping a sowal:地中海）ko kakarayan, ono Sifo'ay-Riyar a kakarayan.

O fa’edet no romi’ad i sakacecay folad itiraay i sifo’ no -2℃ato2℃, i saka7 folad nani 19℃tahira 25℃(tokos10℃). O lalen no ’orad no mihecaan 450 tahira 600mm (i tokos tahiraay i 1300mm).     

## '''Kicai''' (經濟)
I 1989 miheca yo tatiih to ko kalali’aca to dafong ato Solin(Rosiya a sowal:*Союз Советских Социалистических Республик*, decdec:*СССР*; Kuwaping a sowal:蘇維埃社會主義共和國聯盟,簡稱蘇聯), tata’ang ko nikasipon no Pawciyaliya., o lalen no ’orip no tamtamdaw mataefad 40%. Tahira to i 1994 mihecaan nga’ saidahi sato ko kahirahira a katayalan. Nikawrira, nikacaay ka harerek ko pisongila’ a mifalic ko pakayniay i kicai a demak ato nikacaay ho kahinaker ko faco no kinko, 1996 miheca malaliyaw heca ko katatiih no kicai to katayalan.tahira to i 2003 miheca nga’ manga’ay ko katayalan no polong no kitakit.

Nano to’asan o maomahay ko Pawciyaliya a kitakit, orasak o mikuy a hana(*Rosa rugosa*;玫瑰), yuko(Ikiris a sowal:*Yogurt*; Kuwaping a sowal:優格) ato poto ’epah tadamanga’ay tata’ang ko ngangan i hekal manga’ay ko ‘aca. 

O misanga’ay to dafong a demak i, o misonga’ay to kakaenen ato mililecay a tayal, cemahad sanay to ko pisalamaan no lafang a demak. O mikapotay i Paifaloco'ay Kali'aca a Katatelekan no Sifo’ay Yoropa(*Central European Free Trade Agreement*，*CEFTA*;中歐自由貿易協定).

## '''Pitooran ato Tamdaw''' (宗教和人口)
O misakristoay ko 65% a tamdaw no Pawciyaliya , ilaloma’ nonini i,mahaop ko 64% o Pawciyaliya So’elinay Kiwkai(*Orthodox church* ;正教會). 13% o mitooray to Muslin, sahetoay o Pomako tamdaw ato Mamangay-Finacadan no Torki.

## '''Punka''' (文化)
Tadaadihay ko naikoran no rocok no payrayrag a ma’arw i punka, rikisi ato rocokan, mahaop ko Sroysi tamdaw, Katelang a Sila tamdaw ,Roma a tamdaw, Selafo a tamdaw, Walyangko tamdaw ato Pawciyar tamdaw. Oninian ko kacidafong no Pawciyaliya to kahirahira a lisinan itini i hekal, o tinooy ato mito’eto’an dafong no Soroysi tamdaw, o rocok no radiw ato katelang a nipatirenganno Pawciyar tamdaw. 

O makeraay a satelangay a misanga’an a tada’emin dafong i Waerna tadem no Pawciyaliya, o rikisi nonini dafong miso’edac to 5,000 ko mihecaan.[9] I sifo’an sici o cecay no kahiceraan no Selafo Punka ko Pawciyaliya, o nikahadakan no Silirtilid(Rosiya a sowal:*Кирилли́ческий алфави́т或Кири́ллица*，falicen a mitilid:*Kirilličeskij alfavit或者Kirillica* ; Kuwaping a sowal:西里爾字母或斯拉夫字母). 

Tahira to i saka 19 sici ato saka 20 sici, o mirocokay to ’ilang no Pawciyaliya ato Ikiris a malatamdaway no Amirika ci Yohani-Wensin-Atanasofo (Ikiris a sowal:*John Vincent Atanasoff;* Kuwaping a sowal:約翰·文森·阿塔納索夫) o mikapotay a mipasadak to Tinnaw(*computer;*電腦).

Itini i Pawciyaliya ano sata’ota’ong sa o mminayay, ano miingaing o mihaiyan.[10] O winaan a sowal no Pawciyaliya ko Pawciyaliya a sowal,do’edo’en ko「Eurobarometer report（2006）」a nipasadakan a sowal, o mafana’ay somowal to Ikiris a sowal no Pawciyaliya i,latek ira ko 120 ofad ko tamdaw, mahaop ko 23% no polong a tamdaw no Pawciyaliya.  ci Safulo  komihongyakuay.

## '''Pipalafangan Lihad'''(旅遊資訊)
Itini i WIKI-Nipalalan to pipalafangan a tilid no Pawciyaliya ira ko:

* Bulgaria -     video presentations from Bulgaria Tourism Authority（頁面存檔備份，存於網際網路檔案館）
* All cities and villages（頁面存檔備份，存於網際網路檔案館）
* The     mountains of Bulgaria
* Image     Gallery of Bulgaria
* Large Image Gallery of Bulgaria（頁面存檔備份，存於網際網路檔案館）
* Cars     from antiquity to their appearance in Bulgaria

## Tahapinangan a Tilid (參考文獻)
[1] Kenneth Meyer Setton、Harry W. Hazard. A History of the Crusades: The fourteenth and fifteenth centuries. Univ of Wisconsin Press. 1975年: 第83頁.  （英語）.

[2] "Besides Turkey, there were six Great Powers during the late nineteenth century: Russia, Great Britain, France, Austria-Hungary, Italy and Germany." Sowards, Steven W. Lecture 10: The Great Powers and the Eastern Question. Twenty-Five Lectures on Modern Balkan History (The Balkans in the Age of Nationalism). [14 February 2015]. （原始內容存檔於2014-10-14）.

[3] 6FP NoE 4M in Bulgaria - Sofia Info. [2013-11-24]. （原始內容存檔於2009-03-09

[4] 新華網. 罗马尼亚和保加利亚正式加入欧盟. 中國網. 2007-01-01 [2021-01-24]. （原始內容存檔於2021-01-31） （中文）.

[5] 新華網. 罗马尼亚和保加利亚正式加入欧盟. 中國網. 2007-01-01 [2021-01-24]. （原始內容存檔於2021-01-31） （中文）.

[6] European Union. European Union. European Union. [2021-01-24]. （原始內容存檔於2021-02-10） （英語）.

[7] Editors of Britannica. Sofia. Encyclopædia Britannica. [12 February 2016].

[8] Bulgaria, Hungary, Romania, the Czech Republic, and Slovakia. Britannica Educational Publishing. 2013-06-01. .

[9] New perspectives on the Varna cemetery (Bulgaria) （頁面存檔備份，存於網際網路檔案館）, By: Higham, Tom; Chapman, John; Slavchev, Vladimir; Gaydarska, Bisserka; Honch, Noah; Yordanov, Yordan; Dimitrova, Branimira; September 1, 2007

[10] “Yes”and“No”Gestures. Learn Bulgarian Easily. （原始內容存檔於2020-02-09）.

## Pikafitan i Papotal(外部連接)
*CIA
* 外交部
* List of current heads of state and government
*Official governmental site（頁面存檔備份，存於網際網路檔案館）
* President of The Republic of Bulgaria（頁面存檔備份，存於網際網路檔案館）
* National Assembly of the Republic of Bulgaria
* Chief of State and Cabinet Member
 

Kasasiwasiw:Pasawalian 'Amis